**OBRAZLOŽENJE PRIJEDLOGA**

**I. IZMJENA I DOPUNA KOSOLIDIRANOG**

**PRORAČUNA GRADA SENJA ZA 2021. GODINU**

Odredbama Zakona o proračunu ("Narodne novine" broj 87/08, 136/12 i 15/15) utvrđeno je da ako se tijekom proračunske godine, zbog izvanrednih nepredviđenih okolnosti, povećaju rashodi i izdaci, odnosno umanje prihodi i primici, proračun se mora uravnotežiti pronalaženjem novih prihoda i primitaka, odnosno smanjenjem predviđenih rashoda i izdataka. Uravnoteženje proračuna provodi se tijekom proračunske godine izmjenama i dopunama proračuna prema postupku za donošenje proračuna.

Člankom 40. Statuta Grada Senja ("Službeni glasnik Grada Senja" br. 4/20) te člankom 57. Poslovnika Gradskog vijeća Grada Senja ("Službeni glasnik Grada Senja" br.6/20) utvrđeno je da Gradsko vijeće donosi Proračun, Odluku o izvršenju Proračuna i Godišnje izvješće o izvršenju proračuna.

Konsolidirani Proračun Grada Senja za 2021. godinu i Projekcije za 2022. i 2023. godinu usvojeni su na 29. sjednici Gradskog vijeća Grada Senja, održanoj 23. prosinca 2020. godine, a objavljeni su u "Službenom glasniku Grada Senja" broj 7/20 od 23. prosinca 2020. godine. Navedenim aktom konsolidirani prihodi/primici utvrđeni su u iznosu od 46.712.448,00 kuna, što s uključenim planiranim prenesenim manjkom prihoda i primitaka proračuna i proračunskih korisnika u iznosu od 3.400.000,00 kuna daje ukupan iznos od 43.312.448,00 kuna, koji je raspoređen u Posebnom dijelu Proračuna za 2021. godinu.

I. Izmjenama i dopunama Proračuna Grada Senja za 2021. godinu izvršena je izmjena sljedećih stavaka:

* Razdjel 001 Jedinstveni upravni odjel, Glava 00101 Lokalna samouprava i uprava, Program P 1001 Funkcioniranje i održavanje nivoa rada izvršnog i predstavničkog tijela, Aktivnost A 1002 01 Opći rashodi Gradonačelnika smanjuje se stavka "Ostali nespomenuti rashodi poslovanja" za 430.000,00 kuna.
* Razdjel 001 Jedinstveni upravni odjel, Glava 00101 Lokalna samouprava i uprava, Program P 1001 Funkcioniranje i održavanje nivoa rada izvršnog i predstavničkog tijela, dodasje se Tekući projekt T1002 01 u iznosu od 230.000,00 kuna. Navedeno se odnosi na pokriće troškova lokalnih izbora i izbora za članove mjesnih odbora.
* Razdjel 001 Jedinstveni upravni odjel, Glava 00102 Financije i gradski proračun, Program P 1003 Javna uprava i administracija, Aktivnost A 1003 01 Redovna djelatnost smanjuje se stavka "Plaće (Bruto)" za 31.577,75 kuna.
* Razdjel 001 Jedinstveni upravni odjel, Glava 00102 Financije i gradski proračun, Program P 1004 Zaduživanje i ostali financijski poslovi, Aktivnost A1004 01 Plaćanje redovne kamate povećava se stavka "Kamate za primljene kredite i zajmove" za 13.000,00 kuna. Navedeno povećanje se odnosi na trošak kamata ukoliko Grad Senj odluči uzeti zajam u vrijednosti od 2.500.000,00 kuna.
* Razdjel 001 Jedinstveni upravni odjel, Glava 00103 Gradska imovina, Program P 1006 Održavanje gradske imovine, A 1006 01 Održavanje poslovnih i stambenih objekata povećava se stavka "Rashodi za usluge" za 50.000,00 kuna. Navedeno povećanje se odnosi na hitne troškove kod održavanja nekretnina u vlasništvu Grada Senja za koje se plaća pričuva.
* Razdjel 001 Jedinstveni upravni odjel, Glava 00104 Urbanizam, prostorno planiranje i komunalni sustav, Program P 1011 Održavanje komunalne infrastrukture, Aktivnost A 1011 03 Održavanje i uređenje javnih površina povećava se stavka "Rashodi za usluge" za 40.000,00 kuna. Navedeno povećanje odnosi se na trošak dohrane gradskih plaža.
* Razdjel 001 Jedinstveni upravni odjel, Glava 00104 Urbanizam, prostorno planiranje i komunalni sustav, Program P 1011 Održavanje komunalne infrastrukture, Aktivnost A 1011 04 Održavanje cesta povećava se stavka "Rashodi za usluge" za 471.000,00 kuna. Navedeno povećanje se odnosi na povećanje opsega radova na lokacijama određenima Programom održavanja komunalne infrastrukture Grada Senja za 2021. godinu.
* Razdjel 001 Jedinstveni upravni odjel, Glava 00104 Urbanizam, prostorno planiranje i komunalni sustav, Program P 1012 Izgradnja komunalne infrastrukture, Kapitalni projekt K 1012 03 Sanacija plaže i šetnice Škver od profila 3A do 9 povećava se stavka "Dodatna ulaganja za ostalu nefinancijsku imovinu" za 862.780,00 kuna. Navedeno povećanje se odnosi na usklađenje izvršenog i planiranog u 2019. godini te na nepredviđene dodatne radove.
* Razdjel 001 Jedinstveni upravni odjel, Glava 00104 Urbanizam, prostorno planiranje i komunalni sustav, Program P 1012 Izgradnja komunalne infrastrukture, dodaje se Kapitalni projekt K 1012 04 Uređenje Pavlinskog trga, Potoka, Cilnice i Velikih vrata u iznosu od 30.000,00 kuna. Navedeno se odnosi na nabavu i postavljanje urbane opreme na Pavlinskom trgu.
* Razdjel 001 Jedinstveni upravni odjel, Glava 00104 Urbanizam, prostorno planiranje i komunalni sustav, Program P 1012 Izgradnja komunalne infrastrukture, Kapitalni projekt K 1012 12 Uređenje dijela plaže Škver smanjuje se stavka "Dodatna ulaganja za ostalu nefinancijsku imovinu" u iznosu od 170.000,00 kuna. Navedeno smanjenje se odnosi na usklađenje planiranog s rezultatom postupka javne nabave.
* Razdjel 001 Jedinstveni upravni odjel, Glava 00104 Urbanizam, prostorno planiranje i komunalni sustav, Program P 1012 Izgradnja komunalne infrastrukture, dodaje se Kapitalni projekt K 1012 15 Izgradnja dijela nogostupa uz županijsku cestu u mjestu Krasno u iznosu od 45.000,00 kuna.
* Razdjel 001 Jedinstveni upravni odjel, Glava 00104 Urbanizam, prostorno planiranje i komunalni sustav, Program P 1012 Izgradnja komunalne infrastrukture, dodaje se Kapitalni projekt K 1012 33 Adaptacija dječjeg vrtića u iznosu od 90.000,00 kuna. Navedeno se odnosi na izradu projektne dokumentacije za uređenje dijela vrtića koji je bio predviđen za rušenje.
* Razdjel 001 Jedinstveni upravni odjel, Glava 00104 Urbanizam, prostorno planiranje i komunalni sustav, Program P 1012 Izgradnja komunalne infrastrukture, Kapitalni projekt K 1012 59 Uređenje Parka senjskih književnika u Senju povećava se stavka "Dodatna ulaganja za ostalu nefinancijsku imovinu" u iznosu od u iznosu od 102.500,00 kuna. Navedeno povećanje se odnosi na proširenje obuhvata projektne dokumentacije.
* Razdjel 001 Jedinstveni upravni odjel, Glava 00104 Urbanizam, prostorno planiranje i komunalni sustav, Program P 1012 Izgradnja komunalne infrastrukture, dodaje se Kapitalni projekt K 1012 60 Sanacija strojarskih instalacija u zgradi Gradske uprave Grada Senja u iznosu od 87.500,00 kuna.
* Razdjel 001 Jedinstveni upravni odjel, Glava 00104 Urbanizam, prostorno planiranje i komunalni sustav, Program P 1012 Izgradnja komunalne infrastrukture, dodaje se Kapitalni projekt K 1012 61 Uređenje II. etaže u zgradi Gradske uprave Grada Senja u iznosu od 140.000,00 kuna.
* Razdjel 001 Jedinstveni upravni odjel, Glava 00104 Urbanizam, prostorno planiranje i komunalni sustav, Program P 1012 Izgradnja komunalne infrastrukture, dodaje se Kapitalni projekt K 1012 62 Izgradnja dijela vodovoda prema naselju Šošići u Krasnu u iznosu od 165.000,00 kuna.
* Razdjel 003 Jedinstveni upravni odjel, Glava 00104 Urbanizam, prostorno planiranje i komunalni sustav, Program P 1013 Prostorno planska, projektna i ostala dokumentacija, dodaje se Kapitalni projekt K 1013 09 Izrada tehničke dokumentacije za nerazvrstanu cestu Klarićevac u iznosu od 87.000,00 kuna.
* Razdjel 003 Jedinstveni upravni odjel, Glava 00104 Urbanizam, prostorno planiranje i komunalni sustav, Program P 1013 Prostorno planska, projektna i ostala dokumentacija, dodaje se Kapitalni projekt K 1013 10 Izrada tehničke dokumentacije za nerazvrstanu cestu – Ulica Svetog Jurja u iznosu od 87.000,00 kuna.
* Razdjel 003 Jedinstveni upravni odjel, Glava 00104 Urbanizam, prostorno planiranje i komunalni sustav, Program P 1013 Prostorno planska, projektna i ostala dokumentacija, dodaje se Kapitalni projekt K 1013 11 Izmjene i dopune idejnog projekata za vodoopskrbu i odvodnju sanitarnih i oborinskih voda te rekonstrukciju i uređenje svih ulica obuhvaćenih zahvatom uz podzemno polaganje svih zračnih instalacija u naselju Sveti Juraj u iznosu od 60.000,00 kuna.
* Razdjel 003 Jedinstveni upravni odjel, Glava 00104 Urbanizam, prostorno planiranje i komunalni sustav, Program P 1013 Prostorno planska, projektna i ostala dokumentacija, Kapitalni projekt K 1013 31 Izrada glavnih i izvedbenih projekata s troškovnicima i usluge koordinatora I za vodoopskrbu i odvodnju sanitarnih i oborinskih voda te rekonstrukciju i uređenje svih ulica obuhvaćenih zahvatom uz podzemno polaganje svih zračnih instalacija u naselju Sveti Juraj povećava se stavka "Kapitalne pomoći" za 337.500,00 kuna.
* Razdjel 003 Jedinstveni upravni odjel, Glava 00106 Društvene djelatnosti i mjesna samouprava, Program P 1017 Promicanje kulture, Aktivnost A 1017 02 Opći poslovi ustanove Pučko otvoreno učilište M.C. Nehajeva Senj umanjuje se stavka "Plaće (Bruto)" za 30.000,00 kuna dok se stavka "Ostali rashodi za zaposlene" se povećava za 4.879,00 kuna.
* Razdjel 003 Jedinstveni upravni odjel, Glava 00106 Društvene djelatnosti i mjesna samouprava, Program P 1017 Promicanje kulture, Aktivnost A 1017 03 Opći poslovi ustanove Gradska knjižnica Senj povećava se stavka "Ostali rashodi za zaposlene" za 4.879,00 kuna.
* Razdjel 003 Jedinstveni upravni odjel, Glava 00106 Društvene djelatnosti i mjesna samouprava, Program P 1018 Poticanje djelovanja ostalih udruga, društava i zajednica, Aktivnost A 1018 01 Osnovna djelatnost udruga, društava i zajednica povećava se stavka "Tekuće donacije" za 95.800,00 kuna, te stavka "Kapitalne donacije" za 245.000,00 kuna. Navedeno povećanje se odnosi na povećanje troškova javnih potreba Grada Senja te kapitalnih donacija.
* Razdjel 003 Jedinstveni upravni odjel, Glava 00106 Društvene djelatnosti i mjesna samouprava, Program P 1020 Program osnovnoškolskog obrazovanja, Aktivnost A 1020 01 Sufinanciranje programa Osnovne škole S.S. Kranjčevića Senj povećava se stavka "Tekuće donacije" u iznosu od 45.000,00 kuna. Navedeno povećanje odnosi se na trošak produženog boravka za dodatnu skupinu djece.
* Razdjel 003 Jedinstveni upravni odjel, Glava 00106 Društvene djelatnosti i mjesna samouprava, Program P 1022 Javne potrebe u sportu, Aktivnost A 1022 03 Športom protiv droge i ostalih ovisnosti povećava se stavka "Tekuće donacije" u iznosu od 30.000,00 kuna.

Navedene izmjene i preraspodjele utjecale su na promjene na podskupinama računa rashoda Konsolidiranog proračuna za 2021. godinu, a koje su prikazane u niže navedenoj tablici.

Tablica 1: Prikaz konsolidiranih rashoda i izdataka Grada Senja po I. Izmjenama i dopunama Proračuna za 2021. godinu

|  |  |  |  |  |  |
| --- | --- | --- | --- | --- | --- |
| **Konto** | **VRSTA RASHODA/IZDATKA** | **PRORAČUN 2021.** | **POVEĆANJE / SMANJENJE** | **NOVI PLAN ZA 2021.** | **INDEX (5/3)** |
| **1** | **2** | **3** | **4** | **5** | **6** |
| **3** | **RASHODI POSLOVANJA** | **32.756.679,16** | **1.283.200,00** | **34.039.879,16** | **103,9** |
| 31 | Rashodi za zaposlene | 12.558.164,36 | -54.100,00 | 12.504.064,36 | 99,6 |
| 311 | Plaće (bruto) | 9.645.765,67 | -61.577,75 | 9.584.187,92 | 99,4 |
| 312 | Ostali rashodi za zaposlene | 1.143.666,25 | 7.477,75 | 1.151.144,00 | 100,7 |
| 313 | Doprinosi na plaće | 1.768.732,44 | 0,00 | 1.768.732,44 | 100,0 |
| 32 | Materijalni rashodi | 9.875.014,80 | 361.000,00 | 10.236.014,80 | 103,7 |
| 321 | Naknade troškova zaposlenima | 369.600,00 | 0,00 | 369.600,00 | 100,0 |
| 322 | Rashodi za materijal i energiju | 2.299.790,00 | 0,00 | 2.299.790,00 | 100,0 |
| 323 | Rashodi za usluge | 5.368.370,80 | 561.000,00 | 5.929.370,80 | 110,5 |
| 329 | Ostali nespomenuti rashodi poslovanja | 1.837.254,00 | -200.000,00 | 1.637.254,00 | 89,1 |
| 34 | Financijski rashodi | 299.500,00 | 13.000,00 | 312.500,00 | 104,3 |
| 342 | Kamate za primljene kredite i zajmove | 160.000,00 | 13.000,00 | 173.000,00 | 108,1 |
| 343 | Ostali financijski rashodi | 139.500,00 | 0,00 | 139.500,00 | 100,0 |
| 35 | Subvencije | 1.295.000,00 | 0,00 | 1.295.000,00 | 100,0 |
| 351 | Subvencije trgovačkim društvima u javnom sektoru | 1.080.000,00 | 0,00 | 1.080.000,00 | 100,0 |
| 352 | Subvencije trgovačkim društvima, poljoprivrednicima i obrtnicima izvan javnog sektora | 215.000,00 | 0,00 | 215.000,00 | 100,0 |
| 36 | Pomoći dane u inozemstvo i unutar općeg proračuna | 1.150.000,00 | 45.000,00 | 1.195.000,00 | 103,9 |
| 363 | Pomoći unutar općeg proračuna | 0,00 | 45.000,00 | 45.000,00 | - |
| 366 | Pomoći proračunskim korisnicima drugih proračuna | 1.150.000,00 | 0,00 | 1.150.000,00 | 100,0 |
| 37 | Naknade građanima i kućanstvima na temelju osiguranja i druge naknade | 906.000,00 | 0,00 | 906.000,00 | 100,0 |
| 372 | Ostale naknade građanima i kućanstvima iz proračuna | 906.000,00 | 0,00 | 906.000,00 | 100,0 |
| 38 | Ostali rashodi | 6.673.000,00 | 918.300,00 | 7.591.300,00 | 113,8 |
| 381 | Tekuće donacije | 3.247.000,00 | 170.800,00 | 3.417.800,00 | 105,3 |
| 382 | Kapitalne donacije | 270.000,00 | 245.000,00 | 515.000,00 | 190,7 |
| 385 | Izvaredni rashodi | 50.000,00 | 0,00 | 50.000,00 | 100,0 |
| 386 | Kapitalne pomoći | 3.106.000,00 | 502.500,00 | 3.608.500,00 | 116,2 |
| **4** | **RASHODI ZA NABAVU NEFINANCIJSKE IMOVINE** | **7.538.568,84** | **514.000,00** | **8.052.568,84** | **106,8** |
| 42 | Rashodi za nabavu proizvedene dugotrajne imovine | 3.582.568,84 | 684.000,00 | 4.266.568,84 | 119,1 |
| 421 | Građevinski objekti | 1.780.000,00 | 0,00 | 1.780.000,00 | 100,0 |
| 422 | Postrojenja i oprema | 668.172,00 | 30.000,00 | 698.172,00 | 104,5 |
| 423 | Prijevozna sredstva | 169.146,84 | 0,00 | 169.146,84 | 100,0 |
| 424 | Knjige, umjetnička djela i ostale izložbene vrijednosti | 65.000,00 | 0,00 | 65.000,00 | 100,0 |
| 426 | Nematerijalna proizvedena imovina | 900.250,00 | 654.000,00 | 1.554.250,00 | 172,6 |
| 45 | Rashodi za dodatna ulaganja na nefinancijskoj imovini | 3.956.000,00 | -170.000,00 | 3.786.000,00 | 95,7 |
| 454 | Dodatna ulaganja za ostalu nefinancijsku imovinu | 3.956.000,00 | -170.000,00 | 3.786.000,00 | 95,7 |
| **5** | **IZDACI ZA FINANCIJSKU IMOVINU I OTPLATE ZAJMOVA** | **1.220.000,00** | **0,00** | **1.220.000,00** | **100,0** |
| 54 | Izdaci za otplatu glavnice primljenih kredita i zajmova | 1.220.000,00 | 0,00 | 1.220.000,00 | 100,0 |
| 544 | Otplata glavnice primljenih kredita i zajmova od kreditnih i ostalih financijskih institucija izvan javnog sektora | 1.220.000,00 | 0,00 | 1.220.000,00 | 100,00 |

**RASHODI POSLOVANJA**

Konsolidirani rashodi poslovanja planiraju se ovim Izmjenama i dopunama Proračuna u iznosu od 34.039.879,16 kuna, što predstavlja povećanje za 1.283.200,00 kuna ili za 3,9% u odnosu na plan Proračuna za 2021. godinu. U nastavku se obrazlažu promjene vezane za navedeno povećanje.

**I. Rashodi za zaposlene (skupina računa 31)**

Rashodi za zaposlene planirani su s smanjenjem za 54.100,00 kuna ili za 0,4% i sada iznose 12.229.520,13 kuna.

Rashodi za zaposlene gradske uprave i proračunskih korisnika obuhvaćaju plaće, doprinose na plaće i naknade zaposlenicima - jubilarne nagrade, otpremnine, naknade za slučaj bolesti, invalidnosti i smrtni slučaj te ostale rashode za zaposlene.

**2. Materijalni rashodi (skupina računa 32)**

Materijalni rashodi planirani su u iznosu 10.236.014,80 kuna, što predstavlja povećanje za 3,7% ili za 361.000,00 kuna u odnosu na plan Proračuna za 2021. godinu.

**3. Financijski rashodi (skupina računa 34)**

Financijski rashodi planirani su u iznosu 312.500,00 kuna, što predstavlja povećanje za 4,3% ili za 13.000,00 kuna u odnosu na plan Proračuna za 2021. godinu

**4. Subvencije (skupina računa 35)**

Subvencije su planirane u iznosu od 1.295.000,00 kuna, što je isto u odnosu na plan Proračuna za 2021. godinu.

**5. Pomoći dane u inozemstvo i unutar općeg proračuna**

**(skupina računa 36)**

Pomoći dane u inozemstvo i unutar općeg proračuna planirane su u iznosu od 1.195.000,00 kuna, što predstavlja povećanje za 3,9% ili za 45.000,00 kuna u odnosu na plan Proračuna za 2021. godinu.

**6.** **Naknade građanima i kućanstvima na temelju osiguranja i druge naknade**

**(skupina računa 37)**

Naknade građanima i kućanstvima na temelju osiguranja i druge naknade su planirane u iznosu od 906.000,00 kuna, što je isto u odnosu na plan Proračuna za 2021. godinu.

**7. Ostali rashodi (skupina računa 38)**

Navedena skupina rashoda planira se ukupnom iznosu od 7.591.300,00 kuna, što je povećanje od 918.300,00 kuna ili 13,8% u odnosu na plan Proračuna za 2021. godinu. Ostali rashodi obuhvaćaju tekuće i kapitalne donacije, tekuću proračunsku pričuvu te kapitalne pomoći.

**RASHODI ZA NABAVU NEFINANCIJSKE IMOVINE**

Konsolidirani rashodi za nabavu nefinancijske imovine iz razreda 4 se ovim Izmjenama i dopunama Proračuna za 2021. godinu planiraju u iznosu od 8.052.568,84 kuna, što predstavlja povećanje za 514.000,00 kuna kuna ili za 6,8%.

Rashodi za nabavu neproizvedene dugotrajne imovine iznose 4.266.568,84 kuna što je povećanje od 684.000,00 kuna u odnosu na plan Proračuna za 2021. godinu.

Rashodi za dodatna ulaganja na nefinancijskoj imovini se utvrđuju u ukupnom iznosu od 3.786.000,00 kuna ili 4,3% manje u odnosu na plan Proračuna za 2021. godinu. Navedeno smanjenje se odnosi na smanjenje plana za određene kapitalne projekte, a koji se detaljno mogu vidjeti u Programu gradnje.

KLASA: 400-06/21-01/01

URBROJ: 2125-03/01-21-03

Senj, 18. veljače 2021.

PREDSJEDNIK GRADSKOG VIJEĆA

Željko Tomljanović